**LIIKLUSREGISTRI ANDMETELE JUURDEPÄÄSU LEPING** **nr 3.2-5/25/519-1**

**Transpordiamet**, registrikoodiga 70001490, asukohaga Valge 4/1, 11413 Tallinn (edaspidi **valdaja**), mida esindab volituse alusel Transpordiameti sõidukite registriosakonna juhataja Märten Surva, (edaspidi **„Valdaja“**),

ja

**Tarbijakaitse ja Tehnilise Järelevalve Amet**, registrikoodiga 70003218, asukohaga Endla tn 10a, 10122 Tallinn, (edaspidi **„kasutaja“**), mida esindab Kristi Talving (edaspidi eraldi **pool** või koos **pooled**),

võttes muu hulgas aluseks:

* liiklusseaduse (edaspidi **LS**), eelkõige selle § 184 lõike 5;
* Vabariigi Valitsuse 16.06.2011 määruse nr 75 „Liiklusregistri pidamise põhimäärus“;
* Vabariigi Valitsuse 23.09.2016 määruse nr 105 „Infosüsteemide andmevahetuskiht“;
* majandus- ja kommunikatsiooniministri 21.06.2011 määruse nr 46 „Liiklusregistri elektroonsetele andmetele juurdepääsu kord“;
* isikuandmete kaitse seaduse (edaspidi **IKS**);
* Euroopa Parlamendi ja nõukogu määruse (EL) 2016/679 „Isikuandmete kaitse üldmäärus“ (edaspidi **IKÜM**);

sõlmisid liiklusregistri andmetele juurdepääsu lepingu (edaspidi **leping**) alljärgnevatel tingimustel:

1. **LEPINGU ESE**
   1. Lepingu esemeks on tasuta juurdepääs kasutaja seaduses sätestatud avalike ülesannete täitmiseks vajalikele liiklusregistri andmetele (edaspidi **andmed**) infosüsteemide andmevahetuskihi (X-tee) kaudu (edaspidi **teenus**).
   2. Kasutajal on õigus andmeid töödelda üksnes seaduses sätestatud avalike ülesannete täitmiseks ning eesmärgil, mis ei lähe vastuollu LS-s ja selle alusel kehtestatud õigusaktides ega muudes õigusaktides, sealhulgas IKS-s, sätestatuga.
   3. Kasutaja kinnitab, et ta on põhjalikult tutvunud lepingu ja selle lisade ning kõigi lepingus viidatud õigusaktide, valdaja teenuse kirjelduste ja juhendite ning muude dokumentidega, ja neist aru saanud.
   4. Kasutaja kinnitab lepingu allkirjastamisega, et tal on õigus teenuse kasutamiseks ja et andmeid töödeldakse üksnes lepingus märgitud eesmärgil, määratletud ja õiguspäraste eesmärkide saavutamiseks ning kooskõlas õigusaktidega.
2. **POOLTE KOHUSTUSED**
   1. **Valdaja kohustub:**
      1. tagama lepingu lisas 1 toodud andmete edastamise kasutajale, kusjuures valdaja ei võta endale kohustust teenuse töös esineva rikke või tõrke (edaspidi **intsident**) lahendamiseks kindlaksmääratud aja jooksul;
      2. lahendama intsidente mõistliku aja jooksul;
      3. vajadusel andma selgitusi kasutajale lepingu eseme kohta.
   2. **Kasutaja kohustub:**
      1. töötlema lepingu alusel saadud andmeid üksnes ulatuses, mis on talle vajalikud ainult lepingus sätestatud ülesannete täitmiseks ning eesmärgil, mis ei lähe vastuollu LS-s ja selle alusel kehtestatud õigusaktides ega muudes õigusaktides, sealhulgas IKS-s ja IKÜM-s, sätestatuga;
      2. mitte andmeid säilitama, välja avatud juhul, kui seaduse või lepinguga on sätestatud teisiti;
      3. andmeid mitte edastama ega muul viisil üle andma kolmandatele isikutele, välja arvatud seaduses sätestatud juhtudel, samuti mitte sõlmima lepinguid kolmandate isikutega andmete töötlemiseks, loovutamiseks või muul viisil edasi andmiseks kolmandatele isikutele;
      4. tagama organisatsiooniliste, füüsiliste ja infotehnoloogiliste turvameetmetega teenuse õiguspärase kasutamise;
      5. teavitama valdajat viivitamatult intsidendist e-posti aadressile itabi@transpordiamet.ee;
      6. teatama valdajale viivitamatult andmete kolmandatele isikutele või avalikkusele teatavaks saamisest, infotehnoloogia vargusest ja muudest asjaoludest, mis võivad kaasa tuua andmete kasutamise selleks õigust mitteomavate isikute poolt.
3. **LEPINGU DOKUMENDID** 
   1. Lepingu dokumendid koosnevad lepingust ja lepingu lisadest.
   2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest ja standarditest ning vajadusel muudest vastava valdkonna tehnilistest dokumentidest.
4. **JÄRELEVALVE JA VASTUTUS**
   1. Valdajal on igal ajal õigus kontrollida andmete töötlemise seaduslikkust ja lepingu tingimustele vastavust kasutaja poolt. Selleks esitab valdaja kasutajale vähemalt kirjalikku taasesitamist võimaldavas vormis järelepärimise, millele kasutaja peab sisuliselt vastama viie (5) tööpäeva jooksul, esitades valdaja nõudmisel vajadusel fotod või muud asjakohased tõendid.
   2. Kasutaja on teadlik, et endale lepinguga võetud kohustuste, samuti andmete, sealhulgas võimalike seadusest tulenevate isikuandmete töötlemise nõuete rikkumise, mittetäitmise või mittekohase täitmise korral on ta kohustatud kolmandatele isikutele või valdajale hüvitama oma tegevuse või tegevusetusega tekitatud kahju täies ulatuses. Kui kasutaja rikub seadusest või lepingust tulenevaid andmete töötlemise nõudeid, vastutab ta rikkumise eest lepingu ja õigusaktidega, sealhulgas IKS ja IKÜM sätestatud korras.
   3. Pooled on kokku leppinud, et kasutaja kohustub oma kulul esindama valdajat lepinguga seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
5. **POOLTEVAHELISED TEATED**
   1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi, või lepingus sätestatud juhtudel.
   2. Teade loetakse teise poole poolt kättesaaduks:
      1. teate edastamisele järgneval tööpäeval, kui teade on edastatud teisele poolele e-posti teel;
      2. alates postitamise päevast kolme (3) tööpäeva jooksul, kui teade on saadetud postiasutuse poolt tähitud kirjaga teise poole poolt näidatud aadressil.
   3. Informatsioonilist teadet võib edastada telefoni teel.
6. **MUUD TINGIMUSED**
   1. Leping on sõlmitud elektroonilises vormis. Leping allkirjastatakse poolte poolt digitaalselt.
   2. Pooltevaheline asjaajamiskeel on eesti keel.
   3. Kõigis küsimustes, mis ei ole reguleeritud lepinguga, juhinduvad pooled Eesti Vabariigi õigusaktidest.
   4. Poolte esindajad kinnitavad, et neil on kõik õigused ja volitused sõlmida leping esindatava nimel ning nad ei tea ühtegi takistust lepinguga võetud ja selles sätestatud kohustuste täitmiseks.
   5. Pooled kohustuvad rakendama kõiki kohaseid meetmeid, et lahendada Lepingust tulenevad vaidlusküsimused läbirääkimiste teel, mitte kahjustades seejuures Poolte Lepingust ja seadusest tulenevaid õigusi ega huve.
7. **KONFIDENTSIAALSUS**
   1. Lepingu sisu on avalik teave.
   2. Lepingu täitmisega seonduvad asjaolud, sealhulgas andmed on juurdepääsupiiranguga teave ja seda ei ole pooltel õigust avaldada kolmandatele isikutele ilma teise poole kirjaliku nõusolekuta.
   3. Pooled ei avalda teavet, mis on ühe poole poolt tunnistatud konfidentsiaalseks, lepinguvälistele isikutele. Kumbki pool ei kasuta konfidentsiaalset teavet muul põhjusel kui lepingust tuleneva kohustuse täitmiseks, välja arvatud juhul, kui pooled on kirjalikult kokku leppinud teisiti või avalikustamise nõue tuleneb õigusaktist või kohtu antud korraldusest.
   4. Juhul, kui pool peab teatud lepingu alusel vahetatavat teavet konfidentsiaalseks, peab ta sellest teist poolt kirjalikult teavitama.
   5. Punktis 7.3 nimetatud konfidentsiaalsuskohustus kehtib ka pärast lepingu lõppemist kümne (10) aasta jooksul, välja arvatud juhul, kui pool nõustub vabastama teise poole tema konfidentsiaalsuskohustusest varem.
8. **LEPINGU MUUTMINE JA VÕIMALIKE VAIDLUSTE LAHENDAMINE**
   1. Lepingut võib muuta poolte kokkuleppel. Lepingu muudatused, mis ei ole vormistatud lepinguga samas vormis, on tühised, kui lepingust ei tulene teisiti. Lepingu muudatused tuleb vormistada lepingu lisana. Lepingu muudatused jõustuvad pärast poolte poolt allkirjastamist või muul lepingus sätestatud juhul.
   2. Valdaja võib lepingut muuta ühepoolselt juhul, kui see on vajalik tulenevalt õigusakti sätte muutumisest või kui on vajalik teenuse muutmine. Lepingu ühepoolsest muutmisest kohustub valdaja kasutajat ette teavitama vähemalt kolmkümmend (30) päeva. Juhul, kui kasutaja lepingu muutmisega ei nõustu, võib ta nimetatud teate saamisest arvates kolmekümne (30) päeva jooksul lepingu korraliselt üles öelda. Kui kasutaja valdaja poolt esitatud lepingu ühepoolse muutmise teatele ei vasta, loetakse ta lepingu muutmisega nõustunuks. Sellisel juhul jõustub muudatus kolmekümne (30) päeva pärast valdaja poolt kasutajale käesolevas punktis nimetatud teate saatmist.
   3. Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures poolte lepingust ja seadusest tulenevaid õigusi ega huve. Kui kokkulepet nimetatud viisil ei saavutata, lahendatakse kõik lepingust tulenevad vaidlused Eesti Vabariigi õigusaktide kohaselt.
9. **LEPINGU KEHTIVUS**
   1. Leping jõustub selle allkirjastamisel poolte poolt.
   2. Leping on sõlmitud tähtajaga üks (1) aasta. Nimetatud tähtaeg hakkab kulgema lepingu jõustumisest.
   3. Juhul, kui vähemalt kolmkümmend (30) päeva enne lepingu punktis 9.2. nimetatud tähtaja saabumist ei esita üks pool avaldust lepingu lõpetamise kohta, pikeneb leping automaatselt üheks (1) aastaks. Pikenemiste arv ei ole piiratud.
   4. Poolel on õigus leping erakorraliselt sellest etteteatamata üles öelda mõjuval põhjusel, eelkõige juhul, kui teine pool rikub oluliselt lepingut. Oluliseks lepingu rikkumiseks loetakse muu hulgas, kuid mitte ainult lepingu tingimuse korduv rikkumine, samuti kasutaja poolt lepingu punktides 2.2. ja 4.1. nimetatud kohustuse rikkumine (sh ühekordne andmete töötlemise nõuete rikkumine).
   5. Pooltel on õigus leping igal ajal korraliselt üles öelda, teatades sellest teisele poolele vähemalt kolmkümmend (30) päeva ette.
   6. Kui mõni lepingu punkt osutub tulevikus täielikult või osaliselt kehtetuks või mittetäidetavaks, jääb leping muus osas kehtivaks.
   7. Lepingu kohta käivate õigusaktide muutumisel muudetakse sellest tuleneva vajaduse korral ka lepingut ja selle lisasid.
   8. Lepingust tulenevad kasutaja kohustused on kehtivad täies ulatuses iga kasutaja ametniku, töötaja või muu isiku suhtes, kelle eest kasutaja vastutab, samuti kasutaja iga õigusjärglase suhtes, ning kõik lepingust tulenevad valdaja kohustused on kehtivad täies ulatuses iga valdaja õigusjärglase suhtes. Õigusjärgluse korral tehakse lepingusse vastavad muudatused, kui pool seda nõuab.
   9. Käesoleva Lepingu sõlmimisega loetakse lõppenuks kõik Poolte vahel varasemalt sõlmitud Liiklusregistri andmetele juurdepääsu kokkulepped.
10. **KONTAKTISIKUD**

Poolte kontaktisikud lepingu sisulisel täitmisel on:

**Valdaja: Kasutaja:**

Martin Tubalkain Silvian Karu

Telefon: (+372) 598 17 141 Telefon: (+372) 5884 9337

E-post: [info@transpordiamet.ee](mailto:info@transpordiamet.ee) E-post: silvian.karu@ttja.ee

1. **POOLTE REKVISIIDID**

**Valdaja: Kasutaja:**

Transpordiamet Tarbijakaitse ja Tehnilise Järelevalve Amet

Reg.nr.: 70001490 Reg.nr.: 70003218

Valge 4/1, 11413 Tallinn Endla tn 10a, 10122 Tallinn

Telefon: (+372) 620 1200 Telefon: (+372) 6672000

E-post: [info@transpordiamet.ee](mailto:info@transpordiamet.ee) E-post: info@ttja.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*/allkirjastatud digitaalselt/ /allkirjastatud digitaalselt/*

**Liiklusregistri andmetele juurdepääsu lepingu lisa 1**

**Andmete loetelu**

1. Kasutajale võimaldatakse juurdepääs järgmistele liiklusregistri andmetele:
   1. **Teenuse nimi: paring2Mtr.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Sõiduki andmed   * Registreerimismärk * ID-kood * VIN-kood | 1 | Registreerimismärk |
| 2 | Sõiduki omaniku andmed:   * Isiku- või äriregistrikood * Nimi või perekonnanimi * Eesnimi | 2 | Registreerimismärgi tüüp |
| 3 | Sõiduki kasutaja andmed   * Isiku- või äriregistrikood * Nimi või perekonnanimi * Eesnimi | 3 | Registreerimistunnistuse number |
| 4 | Registreerimistunnistuse number | 4 | Registreerimistunnistuse väljastamise kuupäev |
|  |  | 5 | Tähtajalise registreerimise kehtivuse lõpu kuupäev |
|  |  | 6 | Esmase registreerimise kuupäev |
|  |  | 7 | Registreerimistunnistuse väljastaja andmed |
|  |  | 8 | Sõidukiandmed   * ID-kood * VIN-kood (tehasetähis) * Kategooria * Mark * Mudel * Kere tüüp * Mootori tüüp * Mootori maht * Mootori võimsus * Ehitusaasta * Värvus * Istekohti * Seisukohti * Heitmenorm |
|  |  | 9 | Sõiduki käsutamise piirangud ja erimärkused |
|  |  | 10 | Omaniku andmed   * Isiku- või äriregistrikood * Nimi või perekonnanimi * Eesnimi * Elu- või asukoht * Asukoha kood * Muud andmed |
|  |  | 11 | Hooldaja andmed   * Isikukood * Nimi * Elukoht * Muud andmed |
|  |  | 12 | Sõiduki kasutajate andmed |

* 1. **Teenuse nimi: pol\_isikud2.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Isiku sisemine identifikaator | 1 | Vastuse kood (0-ok; 1-ei leitud; 2-viga) |
| 2 | Eesnimi | 2 | Veateade |
| 3 | Pere- või ärinimi | 3 | Isiku sisemine identifikaator |
| 4 | Sünniaeg (dd.mm.yyyy) | 4 | Isikuandmed   * Eesnimi * Pere- või ärinimi * Isiku- või äriregistri kood * Sünniaeg (dd.mm.yyyy) * Sünnikoha riik * Kontakttelefoni number * Elu- või asukoht |
| 5 | Isiku- või äriregistri kood | 5 | Foto (manusena) |
| 6 | Juhiloa number | 6 | Allkiri (manusena) |
| 7 | Juhiluba ja juhtimisõigus kuupäeval (dd.mm.yyyy) | 7 | Kas isikul on juhtimisõigus (true/false) |
| 8 | Kas kuvada foto ja allkiri (true/false), vaikimisi false | 8 | Seotud juhilubade andmed |
| 9 | Maksimaalne kuvatavate isikute arv (max 500), vaikimisi 100 | 9 | Seotud juhtimisõiguse andmed |
|  |  | 10 | Seotud juhtimisõiguse kategooriate andmed |
|  |  | 11 | Juhiloa number |
|  |  | 12 | Juhiloa tüüp |
|  |  | 13 | Juhiloa staatus |
|  |  | 14 | Juhiloa staatuse registreerimise kuupäev (dd.mm.yyyy) |
|  |  | 15 | Kategooriad |
|  |  | 16 | Kehtivuse alguse kuupäev (dd.mm.yyyy) |
|  |  | 17 | Kätteandmise kuupäev (dd.mm.yyyy) |
|  |  | 18 | Kehtivuse lõpu kuupäev (dd.mm.yyyy) |
|  |  | 19 | Juhiloa lisaandmed |
|  |  | 20 | Kas juhiluba on kehtiv (true/false) |
|  |  | 21 | Lisaandmed kood |
|  |  | 22 | Lisaandmed tekst |
|  |  | 23 | Olek |
|  |  | 24 | Oleku omistamise aeg (dd.mm.yyyy) |
|  |  | 25 | Juhtimisõiguse peatamise või äravõtmise algus (dd.mm.yyyy) |
|  |  | 26 | Juhtimisõiguse peatamise või äravõtmise lõpp (dd.mm.yyyy) |
|  |  | 27 | Juhtimisõiguse oleku muudatuse alus |
|  |  | 28 | Juhtimisõiguse oleku muudatuse märkused |
|  |  | 29 | Kategooria |
|  |  | 30 | Kategooria esmase omistamise aeg (dd.mm.yyyy) |

* 1. **Teenuse nimi: pol\_ylev.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Sõiduki sisemine identifikaator | 1 | Vastuse kood (0-ok; 1- ei leitud; 2-viga) |
| 2 | VIN-kood | 2 | Veateade |
|  |  | 3 | Ülevaatuse aeg |
|  |  | 4 | Järgmise ülevaatuse aeg |
|  |  | 5 | reg. Märk |
|  |  | 6 | Mark |
|  |  | 7 | VIN-kood |
|  |  | 8 | Märge ülevaatuse kohta |

* 1. **Teenuse nimi: jlparing2**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Juhiloa number | 1 | Isikuandmed   * Nimi * Eesnimi * Isikukood * Aadress * Sünniaeg * Sünnikoha riik * Haldusüksus |
| 2 | Juhi isikuandmed:   * Eesnimi * Perekonnanimi * Isikukood | 2 | Juhiloa andmed   * Juhiloa nr * Loatüüp * Kategooriad * Eritingimused * Väljaantud * Kätteantud * Kehtivuse lõpp * Staatus |

* 1. **Teenuse nimi: regmarkLoobumine.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Algkuupäev kujul: yyyymm-ddThh:mm:ss | 1 | Registreerimismärk |
| 2 | Perioodi lõpukuupäev kujul: yyyy mmddThh:mm:ss |  |  |

* 1. **Teenuse nimi: taksoYlevaatus.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Registreerimismärk | 1 | Vastuse kood (0-ok; 1- puuduvad vajalikud sisendid; 2-Sõidukit registrist ei leitud; 3- Muu viga) |
|  |  | 2 | Veateade |
|  |  | 3 | Ülevaatus |
|  |  | 4 | Registreerimismärk |
|  |  | 5 | Ülevaatusgrupp |
|  |  | 6 | Kehtib kuni |

* 1. **Teenuse nimi: vedurijuhiloaValjaandmine.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Vedurijuhiloa taotluse ID ARIS2’s | 1 | Vastuse kood |
| 2 | Loaga seotud isiku isikukood |  |  |
| 3 | Vedurijuhiloa number |  |  |
| 4 | Vedurijuhiloa kategooria |  |  |
| 5 | Vedurijuhiloa kategooria omistamise kuupäev |  |  |
| 6 | Vedurijuhiloa väljaandmise kuupäev (kehtivuse alguskuupäev) |  |  |
| 7 | Vedurijuhiloa kehtivuse lõppkuupäev |  |  |
| 8 | Kas tohib sõita ka avalikul raudteel (true/false) |  |  |
| 9 | Loa korduva väljastamise tunnus (true/false) |  |  |
| 10 | Vedurijuhi keeleoskus |  |  |
| 11 | Meditsiinilised piirangud (prillid, kontaktläätsed, kuuldeaparaat jms) |  |  |
| 12 | Märkus juhiloale |  |  |

* 1. **Teenuse nimi: vlaev.v1**

|  |  |  |  |
| --- | --- | --- | --- |
| **Nr.** | **Sisendid** | **Nr.** | **Väljundid** |
| 1 | Väikelaeva registreerimisnumber | 1 | Proov sõit algus |
| 2 | HIN-kood | 2 | Proov sõit lõpp |
| 3 | Väikelaeva omaniku või vastutava kasutaja andmed   * Isiku- või äriregistri kood * Nimi või perekonnanimi * Eesnimi | 3 | Väikelaeva andmed   * Väikelaeva registreerimisnumber * Väikelaeva tähis * Väikelaeva nimi * Ehitusaasta * HIN-kood * CE-märgis * Registreerimistunnistus * Registreerimistunnistuse väljastamise kuupäev * Registreerimistunnistus kehtiv kuni * Registreerimistunnistuse väljaandja * Sõidupiirkond * ID-kood * Väikelaeva liik * Väikelaeva kategooria * Väikelaeva lisakategooria * Mark * Mudel * Kere põhimaterjal * Pikkus * Laius * Süvis * Lubatud inimeste arv pardal või sõitjate arv * Esmane registreerimise kuupäev * Kandejõud * Mahtuvus * Tühimass * Mootori tüüp * Mootorite arv * Maksimaalne lubatud võimsus * Mootori number 1 * Mootori number 2 * Mootori number 3 * Purjepind * Päritoluriik |
|  |  | 4 | Olek |
|  |  | 5 | Sõidupiirkond |
|  |  | 6 | Juurdeehitus |
|  |  | 7 | Piirangud |
|  |  | 8 | Omaniku andmed   * Eesnimi * Perekonnanimi * Kood * Asukoht * Aadress * Indeks * E-post * Telefon * Riik * Tüüp |
|  |  | 9 | Vastutava kasutaja andmed   * Eesnimi * Perekonnanimi * Kood * Asukoht * Aadress * Indeks * E-post * Telefon * Riik |
|  |  | 10 | Isikud: kaasomanik, hooldaja jne. |

**Liiklusregistri andmetele juurdepääsu lepingu lisa 2**

**Isikuandmete töötlemine**

1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab IKÜM-is ja  
   IKS-is sätestatud nõuetele (edaspidi koos **isikuandmete õigusaktid**).
2. Kasutajal on keelatud kaasata teist kasutajat ilma valdaja eelneva konkreetse või üldise kirjaliku loata.
3. Lepingu alusel töödeldakse järgmisi isikuandmeid:
   1. Isikuandmed

* Eesnimi
* Pere- või ärinimi
* Isiku- või äriregistri kood
* Sünniaeg (dd.mm.yyyy)
* Kontakttelefoni number
  1. Sõiduki füüsilisest isikust omaniku Isiku- või äriregistri kood
* Nimi või perekonnanimi
* Eesnimi
* Elu- või asukoht
  1. Sõiduki füüsilisest isikust hooldaja või eestkostja
* Isikukood
* Nimi
* Elukoht
  1. Väikelaeva füüsilisest isikust omaniku
* Nimi
* Isikukood
* Aadress
* E-post
* Telefon
  1. Väikelaeva füüsilisest isikust vastutava kasutaja
* Nimi
* Isikukood;
* Aadress;
* E-post;
* Telefon.

1. Lepingu alusel töödeldakse isikuandmeid järgmistel eesmärkidel:
   1. Tarbijakaitse ja Tehnilise Järelevalve Amet (edaspidi **TTJA**) on majandustegevuse seadustiku üldosa seaduse (edaspidi **MSÜS**) § 8 lg 4 kohaselt majandustegevuse registri vastutavaks töötlejaks ning seeläbi MSÜS § 8 lg 3 kohane majandustegevuse registri registripidaja. Ühistranspordiseaduse (edaspidi **ÜTS**) § 62 lg 1 näeb ette, et taksoveoloa kohta avalikustatakse majandustegevuse registris muu hulgas vedaja nimi ja registrikood ja vedaja registreeritud asukoht. ÜTS § 62 lg 2 sätestab, et sõidukikaardi kohta avalikustatakse majandustegevuse registris lisaks sõiduki omaniku või vastutava kasutaja nimi. Lepingu alusel töödeldakse eelnimetatud liiklusregistrist pärinevaid isikuandmeid nende avaldamiseks majandustegevuse registris ÜTS-ist tuleneva avaldamiskohustuse täitmise eesmärgil.
   2. Raudteeseaduse (edaspidi **RdtS**) § 58 lg 1 kohaselt vormistab ja annab vedurijuhiloa isikule Transpordiamet TTJA otsuse alusel. Vedurijuhiloa väljaandmise, uuendamise ja duplikaadi väljastamise eeskirja, vedurijuhiloa vormi ning vedurijuhi eksamineerimise kord on kehtestatud majandus- ja taristuministri määrusega (edaspidi **määrus**). TTJA kontrollib vedurijuhi ning esitatud dokumentide vastavust vedurijuhiloa väljastamise, ajakohastamise, muutmise või uuendamise tingimustele (määruse § 3 lg 2). Määruse § 2 lg 1 kohaselt esitatakse vedurijuhiloa taotlemiseks Maanteeameti kaudu TTJA-le muu hulgas vormi kohane taotlus, isikut tõendav dokument, tõend tervisekontrolli läbimise kohta, tõend põhihariduse ja vedurijuhi 3. taseme kutseõppe või keskhariduse baasil vedurijuhi väljaõppe üldkoolituse läbimisest. Lepingu alusel töödeldakse eelnimetatud liiklusregistrist pärinevaid isikuandmeid vedurijuhiloa andmise või uuendamise otsuse tegemiseks.
   3. Elektroonilise side seaduse (edaspidi **ESS**) § 12 lg 1 alusel menetleb TTJA mh veesõiduki raadioloa taotlusi raadiosageduste kasutamiseks veesõiduki pardal. Vastavalt ESS § 11 lg-le 6 väljastab TTJA veesõiduki raadioloa rahvusvaheliselt tunnustatud vormil. Viidatud vormi kohaselt tuleb raadioloale kanda veesõiduki omaniku nimi. Lepingu alusel töödeldakse liiklusregistrist pärinevaid isikuandmeid veesõiduki raadioloa väljastamiseks.
2. Lepingu alusel töödeldakse isikuandmeid automatiseeritult.
3. Lepingu alusel töödeldakse isikuandmeid üksnes lepingu kehtivuse ajal.
4. Kasutaja on lisaks isikuandmete õigusaktides sätestatule kohustatud:
   1. töötlema isikuandmeid vajaliku hoolsusega ja ainult ulatuses, mis on vajalik kasutaja seaduses sätestatud avalike ülesannete täitmiseks;
   2. töötlema isikuandmeid ainult valdaja dokumenteeritud juhiste alusel;
   3. hoidma lepingu täitmisel teatavaks saanud isikuandmeid konfidentsiaalsena;
   4. täitma andmeturbe seaduslikke nõudeid ja rakendama andmete kaitseks piisavaid ning kaasaegseid kaitsemeetmeid;
   5. aitama valdajal täita kohustusi seoses andmesubjektide esitatud taotlustega;
   6. aitama valdajal täita IKÜM artiklites 32–36 sätestatud kohustusi, võttes arvesse isikuandmete töötlemise laadi ja kasutajale kättesaadavat teavet;
   7. tegema valdajale kättesaadavaks kogu teabe, mis on vajalik IKÜM artiklis 28 sätestatud kohustuste täitmise tõendamiseks ning võimaldama valdajal või tema poolt volitatud muul audiitoril teha auditeid, sealhulgas kontrolle, ja panustama sellesse.